钦定古今图书集成/理学汇编/字学典/第152卷 > 《本草纲目》 > 《附方》
## 钦定古今图书集成/理学汇编/字学典/第152卷 > 《本草纲目》 > 《附方》

吐血不止：白薄纸五张，烧灰水服，效不可言。〈普济方〉
衄血不止：屏风上故纸烧灰，酒服一钱，即止。〈普济方〉
血痢不止：白纸三张，裹盐一匙，烧赤研末，分三服，米
饮下。〈圣惠方〉

皮肤血溅出者，以煮酒坛上纸，扯碎如杨花，摊在出
血处，按之即止。〈王璆百一选方〉

“月经不绝，来无时者。”案纸十张烧灰，清酒半升和服，
顿定。冬月用煖酒服之。〈刘禹锡传信方〉

《产后血运上方》服之立验。已毙经一日者，去版齿灌
之亦活。

虫入耳，以纸塞耳鼻，留虫入之耳不塞，闭口勿言，少
顷虫当出也。〈集元方〉

老小尿床：白纸一张铺席下，待遗于上，取纸晒烧，酒
服。〈集简方〉